
KAPITTEL 1. Organisasjon

§ 1		Foreningens navn
Foreningens navn er _____________og ble stiftet ______________.
§ 2		Formål
Studentforeningen Studentlivs formål er å skape godt samhold, felles identitet og kreativt engasjement blant studentene på UiT Norges arktiske universitet, studiested Tromsø.
§ 3		Organisasjon
Studentliv er en frivillig studentforening ved UiT Norges arktiske universitet og ble stiftet _____________. Foreningen er politisk og religiøst uavhengig.

Foreningen er en frittstående juridisk person med medlemmer, og er selveiende. At den selveiende innebærer at ingen, verken medlemmer eller andre har krav på foreningens formue eller eiendeler, eller er ansvarlig for gjeld eller forpliktelser.
§4		Medlemmer
Alle studenter ved UiT kan melde seg inn. Det løper årlig kontingent på kr.50,-. Årsmøtet skal hvert år ta stilling til størrelsen på kontingenten.

§ 5		Rettigheter og plikter knyttet til medlemskapet
Alle medlemmer har rett til å delta på årsmøtet, har stemmerett og er valgbare til tillitsverv i foreningen. Medlemmene plikter å forholde seg til vedtak som er fattet av årsmøtet.

KAPITTEL 2. Årsmøtet
§ 6 		Innkalling og dagsorden
Årsmøtet, som avholdes hvert år, er foreningens høyeste myndighet. 
Årsmøtet innkalles av styret med minst to ukers varsel og fullstendig saksliste må være tilgjengelig for medlemmene senest en uke før årsmøtet. Dagsorden skal inneholde:
A. Valg av ordstyrer og referent
B. Godkjenning av innkalling og dagsorden
C. Valg av tellekorps
D. Valg av protokollunderskrivere
E. Styrets årsberetning
F. Regnskap fra foregående periode
G. Orientering om budsjett for kommende periode
H. Fastsetting av kontingent
I. Valg av nytt styre
J. Eventuelt
Årsmøtet kan vedta at styret gis fullmakt til å supplere eventuelle verv som ikke blir fylt.
Valg av nytt styre foregår i følgende rekkefølge:
1. Leder
2. Nestleder
3. Økonomiansvarlig
4. Styremedlem
5. Styremedlem

§ 7 		Vedtak og valg
Årsmøtet er vedtaksført med det antall stemmeberettigede medlemmer som møtes, og alle medlemmer har én stemme. Stemmegivning kan ikke skje med fullmakt.
Personvalg mellom flere kandidater foregår alltid skriftlig. Alle voteringer eller valg skal så lenge ett av medlemmene forlanger det skje skriftlig.
Alle personvalg ved årsmøtet foretas ved skriftlig votering, dersom det ikke fremsettes forslag om annet. Hvis ingen oppnår minst halvparten av stemmene, skal en ny avstemning avholdes mellom de to kandidatene som fikk flest stemmer i første runde. Er det etter omvalg stemmelikhet , avgjøres valget med loddtrekning.

7.1 		Vedtektsendringer
Vedtektsendringer kan bare behandles på ordinære eller ekstraordinært årsmøte/generalforsamling. 
Vedtektsendringer kan kun vedtas med 2/3 flertall, og må være i styrets hende senest en uke før årsmøtet.
Vedtektsendringene trer i kraft når årsmøtet heves, om ikke annet er oppgitt i saksdokumentet. 
§ 8 		Ekstraordinært årsmøte
Ekstraordinære årsmøter blir avholdt når styret bestemmer det, eller minst 1/3 av medlemmene krever det. Innkalling skjer på samme måte som for ordinære årsmøter, med minst 14 dagers varsel.
Ekstraordinært årsmøte kan bare behandle og ta avgjørelser i de sakene som er kunngjort i innkallingen.






Kapittel 3. Styret
§ 9		Styrets sammensetning
Studentforeningen Studentliv består av et styre på minimum fem personer, der alle er semesterregistrerte studenter ved UiT. Vervene i styret er ikke honorert.
Styret sammenkalles når leder eller minst halvparten av styrets medlemmer finner det nødvendig. Ved avstemning hvor stemmelikhet oppstår, har lederen dobbeltstemme, unntatt ved personvalg.
Styrets overordnende oppgaver:
· Iverksette årsmøtets bestemmelser.
· Oppnevne etter behov komiteer/utvalg/personer for spesielle oppgaver og utarbeide instruks for disse.
· Administrere og føre nødvendig kontroll med foreningens økonomi i henhold til gjeldende instrukser og bestemmelser.
· Styret skal representere foreningen utad
· Styret skal avholde styremøter når et flertall av styremedlemmene forlanger det, eller når leder mener det er behov.
· Styret kan fatte vedtak når et flertall av styrets medlemmer er til stede. Ved stemmelikhet teller leders stemme dobbelt.
Styrets oppgaver:
Leder:
· Koordinere arbeidet innad i foreningen
· Leder styremøtene
· Intern arbeidsfordeling og oppfølging av dette gjennom funksjonstiden
· Ansvarlig for intern og ekstern informasjonsutveksling
· Ha kjennskap til de enkelte saker som hører til de enkelte arbeidsområdene i styret
Nestleder:
· Være leders stedfortreder
· Ha ansvar for at foreningens styre fungerer etter gitte retningslinjer og reglement
· Har medansvar for koordinering av prosjekter/arrangement
Økonomiansvarlig:
· Administrere og føre nødvendig kontroll av foreningens økonomi i henhold til de enhver tid gjeldende instrukser og bestemmelser, herunder inn- og utbetalinger samt bokføring
· Har ansvar for foreningens inn- og utbetalinger og bokføring
· Lager budsjett og sørger for revisjon/kontroll
Øvrige styremedlemmer:
· Bistår styret i dets arbeid
· Ansvarlig for gjennomføring av arrangement
· Ansvar for øvrige arbeidsoppgaver, for eksempel SoMe og PR
· Kan påta seg ulike oppgaver og har da ansvar for at de blir gjennomført


§ 10		Signaturrett
Styrets leder og økonomiansvarlig har signaturrett og prokura hver for seg. Både leder og økonomiansvarlig har anledning til å binde organisasjonen økonomisk.

Kapittel 4. Øvrige bestemmelser
§ 11		Fravikelse av vedtektene
Årsmøtet kan fravike vedtektene ved enstemmig flertall.
§ 12		Økonomi
Foreningens midler skal kun brukes i henhold til foreningens formål.
Budsjett og regnskap skal alltid foreligge for studentforeningens midler, med tilhørende bilag. Budsjett og regnskap skal legges frem og godkjennes av årsmøtet / generalforsamlingen.
Utbetalinger skal alltid godkjennes av både økonomiansvarlig og leder – eventuelt leders stedfortreder.
Ved votering over økonomiske investeringer trengs det 2/3 flertall i styret.
§13 		Dokumenthierarki
Disse vedtekter er foreningens øverste dokument. Generalforsamlingen er organisasjonens høyeste organ og står fritt til å fatte vedtak i samsvar med disse vedtekter.
Styret er det øverste organet mellom årsmøtet.
§13 		Dokumenthierarki
Disse vedtekter er foreningens øverste dokument. Generalforsamlingen er organisasjonens høyeste organ og står fritt til å fatte vedtak i samsvar med disse vedtekter.
Styret er det øverste organet mellom årsmøtet.
§ 14		Etikk og varsling
Foreningen skal, så langt det er praktisk mulig, ta hensyn til miljømessige og etiske forhold ved planlegging og gjennomføring av aktiviteter og arrangementer. 
Dersom det oppstår kritikkveldige forhold i foreningen eller på arrangementer i foreningens regi, skal disse kunne varsles i henhold til foreningens varslingsrutiner. Varsler behandles av leder av forening, mens styret fatter endelig vedtak i varslingssaker.
Foreningen skal til enhver tid ha oppdaterte etiske retningslinjer og varslingsrutiner. Disse skal være lett tilgjengelig og gjort kjent for alle medlemmer.
14.2 		Sanksjoner
Ved brudd på norsk lov, foreningens vedtekter eller gjeldende retningslinjer kan styret vedta sanksjoner overfor et medlem.
Sanksjoner kan blant annet omfatte muntlig eller skriftlig advarsel, midlertidig suspensjon av medlemsrettigheter eller, i særlig alvorlige tilfeller, eksklusjon fra foreningen.
Vedtak om sanksjoner skal fattes av styret med minst to tredjedels flertall.
Medlemmet har rett til å anke vedtaket. Anken behandles av styret i en ny behandling av saken. 
§ 15		Oppløsning
Oppløsning av foreningen kan bare behandles på årsmøtet, og krever 2/3 flertall. Sak om oppløsning må være meldt inn til ordinære saksfrister i forkant av årsmøtet / generalforsamling. Ved opphør skal foreningens midler og eiendeler bli gitt til en annen egnet studentforening med samme formål, som generalforsamlingen bestemmer.
Ingen av medlemmene har krav på foreningens midler eller andel av disse.


